CELEX: 32009B0653
Language: et
Date: 2009-04-23 00:00:00
Title: Euroopa Parlamendi otsus, 23. aprill 2009, Euroopa Narkootikumide ja Narkomaania Seirekeskuse 2007. aasta eelarve täitmisele heakskiidu andmise kohta

26.9.2009   
            
            
               ET
            
            
               Euroopa Liidu Teataja
            
            
               L 255/137
            
         EUROOPA PARLAMENDI OTSUS,
   23. aprill 2009,
   Euroopa Narkootikumide ja Narkomaania Seirekeskuse 2007. aasta eelarve täitmisele heakskiidu andmise kohta
   (2009/653/EÜ)
   EUROOPA PARLAMENT,
   
               —
            
            
               võttes arvesse Euroopa Narkootikumide ja Narkomaania Seirekeskuse 2007. rahandusaasta lõplikke raamatupidamisaruandeid (1);
            
         
               —
            
            
               võttes arvesse kontrollikoja aruannet Euroopa Narkootikumide ja Narkomaania Seirekeskuse 2007. eelarveaasta raamatupidamise aastaaruande kohta koos keskuse vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu 12. detsembri 2006. aasta määrust (EÜ) nr 1920/2006 Euroopa Narkootikumide ja Narkomaania Seirekeskuse kohta, (4) eriti selle artiklit 15;
            
         
               —
            
            
               võttes arvesse komisjoni 23. detsember 2002 aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A6-0175/2009);
            
         
               1.
            
            
               annab heakskiidu Euroopa Narkootikumide ja Narkomaania Seirekeskuse direktori tegevusele keskuse 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Narkootikumide ja Narkomaania Seirekeskuse direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
      
      
         
            Peasekretär
         
         Klaus WELLE
      
   
   
      (1)  ELT C 278, 31.10.2008, lk 67.
   
      (2)  ELT C 311, 5.12.2008, lk 164.
   
      (3)  EÜT L 248, 16.9.2002, lk 1.
   
      (4)  ELT L 376, 27.12.2006, lk 1.
   
      (5)  EÜT L 357, 31.12.2002, lk 72.
   EUROOPA PARLAMENDI RESOLUTSIOON,
   23. aprill 2009,
   tähelepanekutega, mis on Euroopa Narkootikumide ja Narkomaania Seirekeskuse 2007. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Narkootikumide ja Narkomaania Seirekeskuse 2007. rahandusaasta lõplikke raamatupidamisaruandeid (1);
            
         
               —
            
            
               võttes arvesse kontrollikoja aruannet Euroopa Narkootikumide ja Narkomaania Seirekeskuse 2007. eelarveaasta raamatupidamise aastaaruande kohta koos keskuse vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu 12. detsembri 2006. aasta määrust (EÜ) nr 1920/2006 Euroopa Narkootikumide ja Narkomaania Seirekeskuse kohta, (4) eriti selle artiklit 15;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A6-0175/2009);
            
         
               A.
            
            
               arvestades, et kontrollikoda märkis, et ta sai piisava kindluse eelarveaasta 2007 raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 22. aprillil 2008. aastal heakskiidu Euroopa Narkootikumide ja Narkomaania Seirekeskuse direktori tegevusele ameti 2006. aasta eelarve täitmisel (6) ja eelarve täitmisele heakskiidu andmise otsusele lisatud resolutsioonis märkis muu hulgas keskuse 2007. aasta ning perioodi 2007–2009 tööprogrammidest järgmisi strateegilisi eesmärke:
               
                           —
                        
                        
                           finantstehingute järelkontrolli väljatöötamine;
                        
                     
                           —
                        
                        
                           sisemise suutlikkuse arendamine riskianalüüsi ja siseauditi valdkonnas;
                        
                     
                           —
                        
                        
                           integreeritud ressursside haldamiseks vahendite ja menetluste väljatöötamine ning välissünergia edendamine, eriti Euroopa Meresõiduohutuse Ametiga, mis asub samuti Lissabonis;
                        
                     
                           —
                        
                        
                           struktureerituma ja tõhusama inimressursside poliitika rakendamine;
                        
                     
                           —
                        
                        
                           Lissaboni uude peakorterisse kolimise edukas lõpuleviimine;
                        
                     
         
               1.
            
            
               võtab teadmiseks kontrollikoja tähelepaneku, et IT-valdkonna eelarverida suurenes 2007. aasta oktoobris vastu võetud lõplikus eelarves võrreldes 2006. aasta detsembris vastu võetud 2007. aasta esialgse eelarvega rohkem kui 80 %;
            
         
               2.
            
            
               võtab teadmiseks keskuse selgituse, et täiendav vajadus IT-seadmestiku järele ilmnes alles 2007. aasta kolmandas kvartalis, kui selgusid lõplikult keskuse uutesse ruumidesse kolimise ajakava ning tehnilised vajadused;
            
         
               3.
            
            
               võtab teadmiseks kontrollikoja tähelepaneku, et keskuse ja Norra vahel on lahkarvamused seoses Norra rahalise osalemisega keskuse töös, mille põhjus on erinevus algses allkirjastatud kokkuleppes, mida kohaldab keskus, ja Euroopa Liidu Teatajas avaldatud kokkuleppes, mida kohaldab Norra, avaldatud valemite vahel; võtab teadmiseks kontrollikoja tähelepaneku, et erinevate valemite kasutamise tõttu on keskuse poolt arvutatud osamaksed umbes 80 000 euro võrra suuremad Norra poolt arvutatust;
            
         
               4.
            
            
               tunneb rahulolu seoses keskusest raportöörile esitatud teabega, et on saavutatud kompromiss, mille kohaselt Norra tegi 34 230 euro suuruse ühekordse makse ja nõustus loobuma keskuselt oma osamakse ülejäägi tagasinõudmisest, mis vastab 2007. aasta eelarvemenetlusest tuleneva ülalnimetatud erinevuse jääksummale; lisaks kohaldatakse keskuse arvutusmeetodit 2008. aastal ja Norra arvutusmeetodit alates 2009. aastast;
            
         
               5.
            
            
               märgib, et keskuse direktor võttis perioodil 1. märtsist 2008 kuni 28. veebruarini 2009 üle reguleerivate asutuste võrgustiku koordinaatori rolli;
            
         Eelnevate eelarve täitmisele heakskiidu andmise menetluste järelkontroll
   
               6.
            
            
               märgib keskuse 2007. aasta tegevusaruande põhjal, et keskus juurutas menetlused ja vahendid regulaarseks järelevalveks ja järelkontrollideks ning täiustas personalihaldust, eriti intranetis personali portaali loomisega, mis sisaldab teavet kohaldatavate eeskirjade ja menetluste kohta;
            
         
               7.
            
            
               tervitab asjaolu, et keskus teeb tihedat koostööd samuti Lissabonis asuva Euroopa Meresõiduohutuse Ametiga ruumide jagamisel ja infrastruktuuri ning teenuste ühisel kasutamisel; märgib, et oma ruumidesse kolimine on kavandatud 2009. aasta esimesse kvartalisse;
            
         
               8.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi asutuste finantsjuhtimise ja -kontrolli kohta (7).
            
         
      (1)  ELT C 278, 31.10.2008, lk 67.
   
      (2)  ELT C 311, 5.12.2008, lk 164.
   
      (3)  EÜT L 248, 16.9.2002, lk 1.
   
      (4)  ELT L 376, 27.12.2006, lk 1.
   
      (5)  EÜT L 357, 31.12.2002, lk 72.
   
      (6)  ELT L 88, 31.3.2009, lk 134.
   
      (7)  Vt käesoleva Euroopa Liidu Teataja lk 206.